**Pravni fakultet Sveučilišta u Zagrebu**

**Studijski centar za javnu upravu i javne financije**

**Specijalistički diplomski stručni studij javne uprave**

**KOMPARATIVNA JAVNA UPRAVA**

Obavezni predmet I. godine studija, zimski semestar

**CILJ KOLEGIJA**

* Prikazati studentima osnove komparativne metode u društvenim znanostima.
* Upoznati studente s temeljnim značajkama i specifičnostima političko-upravnih sustava zapadnoeuropskih i anglosaksonskih zemalja.
* Objasniti studentima proces modernizacije i europeizacije javne uprave u tranzicijskim zemljama.
* Upoznati studente s različitim ciljevima, sadržajem i metodama upravnih reformi istočnoeuropskih i zapadnoeuropskih zemalja.
* Obraditi specifična područja i teme iz upravnih sustava drugih zemalja prema izboru studenta.

**PREDAVANJA – REDOVITI STUDENTI**

Nastava se održava srijedom, 9.00-13.15, G10, dvorana III.

|  |  |  |  |
| --- | --- | --- | --- |
|  | Termin predavanja | Tematska cjelina | Satinastave |
|  | 21.10.  | Komparativna metoda u proučavanju javne uprave. *Podjela zadataka* | 5 |
|  | 28.10. | Komparativni službenički sustavi*Izlaganja studenata* | 5 |
|  | 18.11. | Francuska*Izlaganja studenata* | 5 |
|  | 25.11.  | Njemačka*I. kolokvij* | 5 |
|  | 2.12. | Velika Britanija*Izlaganja studenata* | 5 |
|  | 9.12. | Modeli javne uprave, globalizacija i harmonizacija | 3 |
|  | 16.12. | Potpisi *II. kolokvij* | 2 |

U pravilu, četvrti i peti sat predavanja posvećeni su kratkim izlaganjima studenata na teme povezane sa suvremenim kretanjima u komparativnim javnim upravama.

Izlaganje studenta je oblik provjere znanja kojim se provjerava sposobnost primjene, analize i sinteze stečenog znanja. Studenti javno prezentiraju (PPT prezentacija ili usmeno izlaganje), opisuju i tumače određenu temu ili problem iz odabrane europske zemlje. Ocjena izlaganja se formira na temelju uspješnosti i zanimljivosti prezentiranja teme, sposobnosti njezinog shvaćanja i objašnjavanja te zadovoljavajućih odgovora na pitanja nastavnika i studenata u raspravi.

Na zadovoljavajući način pripremljena i izložena odabrana tema studentu donosi veću ocjenu na usmenom ispitu. Navedeno se odnosi na zimski ispitni rok u veljači 2016.

**PREDAVANJA – IZVANREDNI STUDENTI**

Nastava se održava u dva termina od 17:00 – 21:00, CM4, dvorana IV.

|  |  |  |  |
| --- | --- | --- | --- |
|  | Termin predavanja | Tematska cjelina | Satinastave |
|  | 3.12.2015.  | Komparativni pristupKomparativni službenički sustavi | 5 |
|  | 4.12.2015. | Francuska, Njemačka Velika Britanija  | 5 |

**KOLOKVIJI**

Kolokvij je oblik provjere znanja koji je po strukturi sličan pismenom ispitu, ali sadržajno obuhvaća manji dio gradiva kako bi se studentima olakšalo savladavanje ispitne materije. Na kolokviju student mora pokazati sposobnost reprodukcije, razumijevanja i objašnjavanja znanja koje je stekao kroz predavanja i čitajući obveznu ispitnu literaturu.

Kolokvij je test znanja s otvorenim odgovorima esejskog tipa. Sastoji se od 5 skupina pitanja iz 5 cjelina gradiva, a svako pitanje ima 2 potpitanja. Odgovor na svako potpitanje boduje se s 2, 1 ili 0 bodova. Za pozitivan test potrebno je skupiti najmanje 8 bodova od mogućih 20 (8/20) i imati najmanje 6 točnih odgovora na potpitanja (6/10) što znači da student na najmanje 6 pitanja treba dobiti 1 ili 2 boda.

Raspon bodova:

0 – 7, nedovoljan (1)

8 – 11, dovoljan (2)

12 – 15, dobar (3)

16 – 18, vrlo dobar (4)

19 – 20, odličan (5)

**KOLOKVIJI – REDOVITI STUDENTI**

Za redovite studente održavaju se dva kolokvija. Pravo pristupiti kolokviju imaju samo studenti koji redovito pohađaju predavanja (najmanje 75% predavanja, odnosno 5x). Za redovite studente koji su izostali na više od 2 predavanja ne postoji mogućnost izlaska na kolokvij, bez obzira na razlog (bolest, druge obveze na i izvan studija, itd.). Za dopušteni broj izostanaka s predavanja studenti ne trebaju opravdanje (ispričnice i slično). Pohađanje nastave se evidentira.

Mogućnost polaganja kolokvija imaju studenti koji ispit polažu po prvi, drugi ili treći put.

Uvjet za izlazak na drugi kolokvij je položen prvi kolokvij. Studenti koji ne polože kolokvij na ispitu polažu cjelokupno gradivo.

Uspješno položeni kolokviji, uz pozitivno ocjenjeno izlaganje i redovito pohađanje nastave, oslobađaju studenta polaganja usmenog ispita.

Literatura za I. kolokvij:

Koprić, Ivan, Gordana Marčetić, Goranka Lalić Novak (ur.) (2015) Komparativna javna uprava – nastavni materijali (poglavlja 1, 2, 4).

Literatura za II. kolokvij:

Koprić, Ivan, Gordana Marčetić, Goranka Lalić Novak (ur.) (2015) Komparativna javna uprava – nastavni materijali (poglavlja 3 i 5) te prezentacija s predavanja Modeli javne uprave, globalizacija i harmonizacija.

**KOLOKVIJ – IZVANREDNI STUDENTI**

Za izvanredne studente održava se jedan kolokvij, 16.12.2015. (u vrijeme nastave za redovite studente). Pravo pristupiti kolokviju imaju samo studenti koji prisustvovali predavanjima za izvanredne studente (3. i 4.12.2015.)

Mogućnost polaganja kolokvija imaju studenti koji ispit polažu po prvi, drugi ili treći put.

Studenti koji polože kolokvij mogu, po prijavljenom ispitu, pristupiti usmenom ispitu na kojem polažu dijelove ispitne literature koji nisu bili uključeni u kolokvij (poglavlja 1, 2 i 4) u zimskom (veljača 2016.) i proljetnom ispitnom roku (travanj 2016.) Studenti koji ne polože kolokvij na ispitu polažu cjelokupno gradivo.

Literatura za kolokvij:

Koprić, Ivan, Gordana Marčetić, Goranka Lalić Novak (ur.) (2015) Komparativna javna uprava – nastavni materijali (poglavlja 3 i 5) te prezentacija s predavanja Modeli javne uprave, globalizacija i harmonizacija.

**ISPIT**

Ispit je usmeni. Studenti (redoviti i izvanredni) ispitu mogu pristupiti nakon završetka predavanja, u zimskom ispitnom roku.

Usmeni ispit se sastoji od reprodukcije, razumijevanja, primjene i analize stečenog znanja. Studenti koji pokažu na ispitu višu razinu sinteze i vrednovanja stečenih znanja ocjenjuju se najvišom ocjenom.

**LITERATURA ZA ISPIT**

Koprić, Ivan, Gordana Marčetić, Goranka Lalić Novak (ur.) (2015) Komparativna javna uprava – nastavni materijali; str. 1-190 (poglavlja 1 – 5). Nastavni materijali dostupni su na mreženim stranicama Katedre.

**SEMINAR**

Seminarska nastava izvodi se u obliku grupnih rasprava i izlaganja studenata. SeminaristI imaju obvezu redovitog pohađanja seminarske nastave i aktivnog uključivanja u teme koje se obrađuju na seminaru.

Seminaristi izrađuju seminarski rad u kojem trebaju objasniti, analizirati i vrednovati određenu pojavu ili problem iz komparativnog upravnog sustava te je po potrebi usporediti s hrvatskim upravnim sustavom. Opseg rada treba biti 10 ili više stranica (TNR ili Arial, veličina slova 12).

Student treba seminarski rad u skraćenom obliku javno prezentirati na nastavi te odgovoriti na pitanja voditelja seminara i drugih seminarista.

Ocjena iz seminara se formira na temelju kvalitete sadržaja pismenog seminarskog rada (50%), uspješnosti i zanimljivosti prezentiranja teme (15%), sposobnosti njezinog razumijevanja i tumačenja (15%) te zadovoljavajućih odgovora na pitanja nastavnika i studenata u raspravi (15%).

**ODRŽAVANJE SEMINARA - REDOVITI STUDENTI**

Seminarseodržava petkom, 11:30 - 14:45,G10, dvorana IX, I. kat, u trajanju od 5 nastavnih sati. Seminar započinje 30.10.2015. i održava se do 18.12.2016. (6 termina).

Seminarski zadaci utvrdit će se na prvom seminaru.

**ODRŽAVANJE SEMINARA – IZVANREDNI STUDENTI**

Podjela seminarskih zadataka održat će se početkom studenog, u terminu koji će pravovremeno biti objavljen na mrežnim stranicama Katedre za upravnu znanost

Izvanredni studenti imaju obvezu javno prezentirati seminarski rad na seminarskoj nastavi koja će se održati 15. i 16.12.2014., 17:00 – 20:00 (u ukupnom trajanju od 8 nastavnih sati), ĆM4, dvorana V. Studenti u navedenim terminima trebaju voditelju seminara predati pisanu verziju seminarskog rada.

**INFORMACIJE O PREDMETU**

**Izv. prof. dr. sc. Gordana Marčetić**
četvrtkom od 13,30 do 15,00 sati (ĆM 4, soba 26/I)
tel: 01/4895-626 /  e-mail: gordana.marcetic@pravo.hr

**Doc.dr.sc. Goranka Lalić Novak**

ponedjeljkom od 16,00 do 17,30 sati (G10, soba 17)

tel: 01/ 4890 208 / e-mail: goranka.lalic@pravo.hr